GiliGold/VAD_KnessetCorpus huggingface dataset:
מאיר פרוש: אני אמרתי שזה לא שייך שאני אהיה גם פה וגם פה.
מאיר פרוש: אם נמסרה לנו האפשרות לשמוע אז אנחנו צריכים גם שיהיה לנו חוט שדרה.
מאיר פרוש: לדעתי, האמירה הזאת שאתה חייב לדון בבקשת היועץ המשפטי לממשלה בישיבה הראשונה לאחר קבלת הבקשה, נאמרה משום שחושבים שאנחנו אולי רוצים "למרוח" משהו.
מאיר פרוש: זה נכתב וכך אנחנו צריכים לנהוג.
מאיר פרוש: אבל, זה לא יכול להשליך על דרך הדיונים שלנו.
מאיר פרוש: אם אנחנו צריכים לשמוע, אז צריך לקבוע זמנים שמראש יודעים שאפשר לשמוע הרי כל אחד מאיתנו חבר בעוד ועדות.
רוני בר-און: אני מקבל, וזה לא שולל את התיקון.
רוני בר-און: אני מודיע שככל שהדברים תלויים בי, אני אקבע את ישיבות הוועדה לא מול כל עיסוק אחר של חבר כנסת.
מאיר פרוש: מבלי שיהיה כתוב חובת נוכחות, צריך שיהיה לנו חוט שדרה ואנחנו צריכים לומר: אומנם אנחנו צריכים לדון בזה מייד בדיון הראשון, אבל אם רוצים שאנחנו נשמע אז מותר לנו לקחת מרווח זמן.
מאיר פרוש: לדעתי, יושב-ראש ועדת הכנסת צריך לקבוע דיונים ולתת את הזמן שאפשר להופיע, ולא לדחוס את הדיונים.
מאיר פרוש: חבר הכנסת דני יתום צודק בבקשה שלו.
מאיר פרוש: אני רוצה לחזק את יושב-ראש ועדת הכנסת בכך שלא יחשוש מהאמירה כלפינו שאנחנו מנסים "למרוח" את העניינים האלה.
מאיר פרוש: כך זה קרה גם במקרים ההם.
מאיר פרוש: אנחנו רוצים לשמוע, אבל תנו לנו את הזמן.
מאיר פרוש: אני לא ראיתי בחיים שלי שופט שיפסוק בנושא כלשהו מבלי שהוא שומע את העניין, ופה זה קורה.
מאיר פרוש: אבל, אנחנו צריכים לקחת לעצמנו את מלוא הזמן שצריך להיות בעניין הזה.
שאול יהלום: אני מתנגד להצעה משתי סיבות.
שאול יהלום: ראשית, אנחנו כל הזמן במאבק ציבורי קשה על זה שנותנים את הורדת החסינות לוועדת הכנסת, ואני לא צריך לומר לחברים כמה הצעות הוצעו כאן להוציא את זה מוועדת הכנסת, כי ועדת הכנסת קשורה בעניין.
שאול יהלום: יוצא מזה שבמקום המגמה שהיתה להוריד מוועדת הכנסת, כולל הצעה של אדוני, אנחנו מוסיפים סמכות לוועדת הכנסת.
שאול יהלום: אנחנו נראה כותרת בעיתון: "לא רק שחברי כנסת שלא היו הצביעו על זה, אלא שוועדת הכנסת פטרה אותם למרות שהם לא היו בדיון".
דני יתום: ההצעה היא הפוכה.
שאול יהלום: למה היא הפוכה?
שאול יהלום: היא אומרת שאם אני לא הייתי בישיבה ולא שמעתי, אם ועדת הכנסת מחליטה שאני יכול להצביע - - -
רוני בר-און: רק אם נבצר.
רוני בר-און: חזקת התקינות בכל מעשה חקיקה אומרת שאם אתה מחויב להופיע, הזכות לשחרר אותך היא רק במקרה חריג שבחריג.
רוני בר-און: כתוב: "נבצר ממנו".
שאול יהלום: כן, אבל היום אנחנו תלויים בהחלטת בג"ץ.
שאול יהלום: החלטת בג"ץ אומרת: יהיה בכל הישיבות - - -
דני יתום: אם לא יהיה, יעיין בפרוטוקול.
דני יתום: אני מחייב אותו להיות.
שאול יהלום: אתה גם לא מחייב אותו לעיין בפרוטוקול.
דני יתום: לא, זה מוסיף על זה.
שאול יהלום: תחשוב מה יהיה.
שאול יהלום: הרוב בוועדה, ובמקרה זה יכול להיות גם קואליציה, רוצה לא להוריד את החסינות.
שאול יהלום: הוא מגייס לו ליום ההצבעה אנשים - - -
רוני בר-און: אין סרט כזה, אין החלפה.
שאול יהלום: לא החלפה.
שאול יהלום: ועדת הכנסת תחליט שנבצר ממני.
דני יתום: לא נבצר אחרי, נבצר באותו זמן.
דני יתום: הוא צריך לקבל אישור, זה מה שכתוב.
שאול יהלום: איפה זה כתוב לפני או אחרי?
רוני בר-און: ההחלטה יכולה להיות פוסט-פקטום ואז המניפולציה שחבר הכנסת ששאול יהלום מעלה היא מניפולציה אפשרית.
רוני בר-און: האישור על ההיעדרות הוא למפרע ולא בדיעבד.
רוני בר-און: זה צריך להיות מלכתחילה ולא בדיעבד.
שאול יהלום: אני מריח עוקף בג"ץ בהצעה.
רוני בר-און: ההצעה היא מומלץ בג"ץ.
שאול יהלום: זה לא מומלץ בג"ץ.
שאול יהלום: הבג"ץ לא נתן פטור של ועדת כנסת אף פעם.
שאול יהלום: זה לא כתוב בשום מקום.
שאול יהלום: הבג"ץ נתן את העניין שאתה תדע מה היה מא' ועד ת', הוא נתן לך אלטרנטיבה שאתה יכול לעיין בפרוטוקול.
שאול יהלום: אבל הבג"ץ לא נתן שוועדת הכנסת תעשה את זה ללא שום קריטריונים.
שאול יהלום: נבצר ממנו זה יכול להיות גם בחוץ לארץ.
שאול יהלום: היא לא מחייבת אותי לעיין בפרוטוקול בגלל שהייתי בוועדה אחרת וניהלתי אותה.
שאול יהלום: גם זה נבצר.
אנה שניידר: אפשר באופן פוזיטיבי להוריד את הסמכות הזאת של ועדת כנסת ואז הוא לא ישתתף.
רוני בר-און: נניח שאדם חלה.
רוני בר-און: היו עשר ישיבות ובישיבה אחת היה לו חום גבוה, אז מה?
אנה שניידר: אז אולי רק אם מדובר בישיבה אחת.
רוני בר-און: חבר הכנסת יהלום, הנקודה שלך ברורה.
רוני בר-און: אנחנו נבקש מהמחלקה המשפטית לענות על הפרצות ועל הפתחים שאתה מצאת פה שהן חשובות.
רוני בר-און: אנחנו נעשה את זה כדי באמת לעשות מעשה חקיקה שלם ולא פתח למניפולציות מסובכות.
רוני בר-און: בעיניי, נסיעה לחוץ לארץ זה לא נבצר ממנו.
רוני בר-און: אדם שיודע שהוא חבר ועדת כנסת ומתגלגל עניין של הסרת חסינות ויש לו עניין של נסיעה לחוץ לארץ, יבקש מיושב ראש הסיעה שלו להחליף או שיוותר על הנסיעה לחוץ לארץ.
רוני בר-און: אבל, אם הוא חס וחלילה בישיבה אחת חלה מתוך עשר ישיבות, אז אנחנו כן רוצים שהוא יקבל החלטה, על תנאי שהוא יקרא את הפרוטוקול.
שאול יהלום: אדוני היושב ראש, מראש זה תיקון חשוב.
רוני בר-און: אנה, תחשבי על זה.
רוני בר-און: תתני לי לזה תלבושת פרקטית שסוגרת את ההערה עליה דיבר חבר הכנסת יהלום משום שזו היתה הערה חשובה.
רוני בר-און: חבר הכנסת הנדל, בבקשה.
צבי הנדל: והיה והוא קיבל שחרור על-פי הכללים, האם הוא מחויב לקרוא את הפרוטוקול?
רוני בר-און: ודאי, וזה לא יהיה שחרור של שש ישיבות מתוך שבע ישיבות.
רוני בר-און: זה יכול להיות שחרור של ישיבה אחת מתוך שבע ישיבות, אחת מתוך ארבע ישיבות, או חצי ישיבה משלוש ישיבות.
רוני בר-און: הדבר הזה הוא מידתי.
רוני בר-און: גם עניין המידתיות צריך לבוא פה לידי ביטוי.
רוני בר-און: זאת אומרת, שלוועדת הכנסת יהיו בתוך מעשה החקיקה מעבר לשכל הישר ולהיגיון של הוועדה ומחוות הדעת של היועץ המשפטי, גם קריטריונים לעניין מידתיות.
רוני בר-און: לא יכול להיות שהוא נעדר מחצי הישיבות כי נבצר ממנו.
רוני בר-און: אבל, אם זה רבע או 10% או 15% אז זה הגיוני.
צבי הנדל: אני רוצה להעיר הערה לחזק את העניין.
צבי הנדל: בזמנו זכיתי זכות מפוקפקת לשבת בישיבות עוד בתקופת דרעי, ואני זוכר שהקפדנו על כל מה שאתם מדברים פה מבלי שזה היה בחקיקה.
צבי הנדל: לכן, אני מחזק את הכיוון, אני חושב שזה ראוי בשביל למנוע ויכוחים.
רוני בר-און: אתה מתחיל את הישיבה ברוב ועדה כי יש פה את המולך של התקשורת, וכשהתקשורת הולכת אנשים פתאום נעלמים.
רוני בר-און: אני הכרחתי את הקצרניות להוציא את הפרוטוקול באותו יום, והפצתי את זה ביד לחברי הכנסת לקראת הדיון של מחר.
רוני בר-און: בסוף התמונה היא קשה.
רשף חן: אדוני היושב ראש, אני חושב שההצעה הזאת היא ראויה.
רשף חן: למען הגילוי הנאות, אני בעניין הזה נכשלתי בישיבה בנושא שעלה כאן מכל מיני סיבות ואין כרגע שום טעם להיכנס לזה.
רשף חן: ברגע שאנחנו קובעים חובת נוכחות אנחנו צריכים גם לוודא שיש אפשרות לנוכחות.
רשף חן: זה מחייב שני דברים.
רשף חן: אחד, שזה לא יתנגש עם פעילות אחרת שאנחנו חייבים להיות בה כמו מליאה.
רשף חן: הייתי מעדיף שבמידת האפשר זה גם לא יתנגש בפעילות שאנחנו לא חייבים להיות בה.
רשף חן: אפשר לעשות את זה בימי ראשון חמישי, למשל.
רוני בר-און: אני מודה שבעניין הזה אני נכשלתי כשהייתי רך פעם ופעמיים עם היועץ המשפטי לממשלה והתחשבתי יותר מדיי ביומן שלו.
רוני בר-און: מרגע שאנחנו קובעים את חובת הנוכחות, מה שיהיה קשיח זה הוועדה.
רוני בר-און: כמו שבית משפט מזמין אותך בדרך כלל מבלי להתחשב ביומן שלך אלא עד מידה ידועה, כך אנחנו כוועדה מעין שיפוטית נזמין את היועץ המשפטי ואת הסנגור ונודיע להם שזה הזמן, וטוב טוב, לא טוב לא טוב.
רשף חן: הדבר השני היא התראה מספיק ארוכה מראש.
רשף חן: היא לא צריכה להיות של שבועיים, אני לא מדבר על זה.
רשף חן: אבל, גם לא שאומרים לך מהיום למחר שאתה צריך להתייצב.
רוני בר-און: בעניין הישיבה הראשונה חזקה עלינו מצוות התקנון, זה החוק.
רוני בר-און: ברגע שזה מונח אני חייב לפתוח את הדיון בישיבה הראשונה של ועדת הכנסת מרגע שהיועץ המשפטי לממשלה ביקש את זה.
רוני בר-און: זה חוק, על זה אין לי קונססיה.
רוני בר-און: אבל, נכון שזה תמיד דיון פורמלי.
רוני בר-און: אני רק מודיע שהישיבה נפתחה, וקובע ישיבה אופרטיבית בהמשך.
רשף חן: מוסכם אז למשל שאי נוכחות בדיון הזה לא פוסלת.
רוני בר-און: לא פוסלת, רק מרגע שנכנסים לדיון האופרטיבי.
רוני בר-און: ישיבת הפתיחה היא פורמליסטית לחלוטין.
רשף חן: אני מציע שהניסוח יהיה: מי שנעדר מישיבה למרות שהוא קיבל עליה התראה שלושה ימים מראש, למשל.
רשף חן: יכול להיות מצב שיושב-ראש אחר לוועדה יכול פשוט לפסול אנשים על-ידי זה שהוא קובע ישיבות בלתי אפשריות, וכך הוא יוצר לו הרכב בוועדה.
רוני בר-און: זה עניין של מידתיות.
רוני בר-און: אין סרט שאתה תביא מעשה חקיקה שבו אתה תמנע ממישהו לעשות abuse של התקנון.
רוני בר-און: מה שאתה תסגור הוא יפתח מכיוון אחר.
רוני בר-און: בשביל זה ייעוץ משפטי, בשביל זה יש בג"ץ, בשביל זה יש מידתיות.
רוני בר-און: שוקלים את כל המשקלים האלה.
רשף חן: אז אולי כדאי לשים סעיף הגנה כולל שאומר שמי שנעדר מישיבה ללא צידוק סביר.
רוני בר-און: אני לא הייתי פותח, אני הולך לעיקרון שהתגבש פה מניסיון החיים הקצר שלנו בשלושה- ארבעה עניינים שטיפלנו, וכפי שהתגבש בהצעת התיקון של חבר הכנסת דני יתום, עם ההערות המועילות של חבר הכנסת שאול יהלום, עם ה-output שתעשה לזה המחלקה המשפטית.
רוני בר-און: אנחנו נקבל פה מערכת שמצהירה את מה שאמרו בבג"ץ: "חברים, אתם יושבים בדיון כזה, תשבו בו מתחילה ועד הסוף".
רוני בר-און: אבל, כמובן אם מישהו חס וחלילה היה מעורב באיזה תקלה רפואית או תקלה אחרת, והוא נעדר מחצי דיון או נעדר מדיון אחד מתוך חמישה, אנחנו לא נפסול אותו ולא ניתן כוח ליושב ראש הוועדה לעשות מניפולציה בפסילה שלו.
רשף חן: אני בכל זאת מוטרד.
רשף חן: הניסוח כרגע של הסיפא אומר: אלא אם כן על-פי שיקול דעת ועדת הכנסת היה לו צידוק.
רוני בר-און: מלכתחילה ולא בדיעבד.
רשף חן: עוד יותר גרוע.
רשף חן: תאר לך שיושבת ועדת הכנסת ואומרת שהדיון עוד לא נגמר ושנפגשים מחר בבוקר.
רשף חן: אומר מישהו שהוא צריך לנסוע לחוץ לארץ מחר בבוקר ושהוא לא ידע שזה יקבע למחר.
רוני בר-און: בשביל זה אתה חבר כנסת ואתה צריך לדעת מה יותר חשוב.
רוני בר-און: אם אתה תקום ותבעט ותגיד שיושבים פה עשרים ואחת חברי כנסת ושכולם יחכו לי עוד שבועיים כי אני נוסע לחוץ לארץ, אתה תפסול את עצמך מיניי וביי.
רשף חן: תאר לעצמך שהדיון הזה נמשך ואותו אדם צריך לנסוע לחוץ לארץ.
רשף חן: מה האסון הגדול אם הוא ייסע לחוץ לארץ ויקרא את הפרוטוקול?
רשף חן: אני חושש ממצב שאנחנו על-ידי החלטות כאלה קובעים את הרכב הוועדה.
רוני בר-און: יש לנו חזקת תקינות נוספת וזו חוות דעתה של היועצת המשפטית שבוודאי אין לה צד בעניין הזה.
רוני בר-און: אנחנו נקבל על הדברים האלה חוות דעת משפטית בזמן הנכון.
רשף חן: אם הנוסח הוא כזה שהצידוק הסביר הוא המבחן האובייקטיבי אז פונים ליועצת המשפטית והיא אומרת זה סביר וזה לא סביר, ונגמר העניין.
רשף חן: אני חושש ממצב שבו הצידוק הסביר הוא החלטה פוליטית ואנחנו נירה פה בחברי הוועדה.
רוני בר-און: אם ועדת הכנסת ישבה בהרכב של עשרים ואחד חברים שבעה נקיים, חמש-שש ישיבות, והיא צריכה עוד חצי יום למחרת כדי לסיים את עבודתה, וחבר הכנסת הספציפי אומר שהוא טס לחוץ לארץ, אז הוא יתכבד והוא יקבל החלטה, או שהוא יפסול את עצמו.
רוני בר-און: אם הוא יטוס לחוץ לארץ הוא צריך לפסול את עצמו, אלא אם ועדת הכנסת תקבע שהיא מסתפקת בזה שהוא יקרא את הפרוטוקול.
רשף חן: יש לזה משמעויות עצומות.
רשף חן: אתה זה שרצית שהוועדה תישאר ועדה פוליטית, ולהרכב שלה יש משמעות.
רשף חן: התוצאה של החוק הזה היא תוצאה מרחיקת לכת כי היא משנה את ההרכב.
רוני בר-און: ההערה שלך נשמעה.
רוני בר-און: זה ברור שאתה נותן פה עוד וריאנט של abuse של התקנון על-ידי מי שמעונין.
רוני בר-און: אני מציע שהייעוץ המשפטי ינסה להתחשב.
רשף חן: אני ראיתי איך בונים פה הרכבים של ועדות.
רוני בר-און: לא היה פה של abuse התקנון, היתה פה פוליטיקה.
רוני בר-און: אנחנו מורים לייעוץ המשפטי להכין לנו הצעה יותר שלמה ומגובשת.
מאיר פרוש: אבל, שיהיה גם כתוב בהצעה שוועדת הכנסת תיתן מועדים סבירים.
סדר היום: בקשת חבר הכנסת דוד אזולאי להקדמת הדיון בהצעת חוק שירותי הדת היהודיים [נוסח משולב](תיקון - הוראת שעה), התשס"ד-2004(פ/2448), לפני הקריאה הטרומית - הצבעה.
סדר היום: בקשת חבר הכנסת איוב קרא להקדמת הדיון בהצעת חוק איסור מכירת סיגריות, התשס"ד-2004 (פ/2423), לפני הקריאה הטרומית.
סדר היום: ד.
סדר היום: השגתו של חבר הכנסת אליעזר (צ'יטה) כהן לתיקון סעיף 49א לתקנון הכנסת בנושא דיון בהשתתפות ראש הממשלה במקביל להצעת אי אמון בממשלה.
סדר היום: בקשת סיעת האיחוד הלאומי - ישראל ביתנו להוספת ממלא מקום קבוע בוועדת הכספים.
סדר היום: ו.
סדר היום: שונות.
סדר היום: נכחו: חברי הוועדה: רוני בר-און - היו"ר מוחמד ברכה ענבל גבריאלי אליעזר כהן גדעון סער מאיר פרוש רשף חן מוזמנים: חבר הכנסת דוד אזולאי חבר הכנסת מוחמד ברכה דוד לב - סגן מזכיר הכנסת ירדנה מלר- - סגנית מזכיר הכנסת גאולה רזיאל - דניאלה קלעי - משרד המשפטים איל ינון - משרד ראש הממשלה יועצת משפטית: אנה שניידר מנהל הוועדה: אתי בן-יוסף קצרנית: חנה כהן בקשת חבר הכנסת דוד אזולאי להקדמת הדיון בהצעת חוק שירותי הדת היהודיים [נוסח משולב] (תיקון - הוראת שעה), התשס"ד-2004 (פ/2448), לפני הקריאה הטרומית -הצבעה
רוני בר-און: בוקר טוב, אני מתכבד לפתוח את ישיבת ועדת הכנסת - ישיבה מס' 148 - הנושא הראשון על סדר היום הוא ערעורים על החלטת יושב-ראש הכנסת והסגנים שלא לאשר דחיפות הצעות לסדר היום.
רוני בר-און: יש ערעור אחד של חברת הכנסת ענבל גבריאלי.
רוני בר-און: היא הודיעה לי שתגיע באיחור ולכן אנחנו נמתין עם זה.
רוני בר-און: הנושא הבא הוא בקשת חבר הכנסת דוד אזולאי להקדמת הדיון בהצעת חוק שירותי הדת היהודיים [נוסח משולב] (תיקון - הוראת שעה), התשס"ד-2004 (פ/2448), לפני הקריאה הטרומית.
רוני בר-און: קיימנו בכך דיון והיינו אמורים להצביע היום.
רוני בר-און: המבקש איננו ולמרבית הצער אין לנו גם קוורום.
רוני בר-און: נמצא אפוא שהנושא יורד מסדר היום.
גדעון סער: האם אפשר לומר שהבקשה נדחית?
רוני בר-און: הבקשה לא יכולה להידחות מכיוון שאין פה קוורום, אבל הבקשה לא קיימת יותר על סדר יומנו.
רוני בר-און: אם חבר הכנסת אזולאי ירצה להגיש אותה פעם נוספת, אני מניח שנמצא זמן נאות אחרי הפגרה לדון בעניין.
מאיר פרוש: ואם הוא יגיע במהלך הישיבה?
רוני בר-און: אם יגיע ויהיה קוורום, נדון.
רוני בר-און: אנחנו, ישראל, רחמנים בני רחמנים.
רוני בר-און: בקשת חבר הכנסת איוב קרא להקדמת הדיון בהצעת חוק איסור מכירת סיגריות, התשס"ד-‏2004 (פ/2423), לפני הקריאה הטרומית
רוני בר-און: הנושא הבא הוא בקשת חבר הכנסת איוב קרא להקדמת הדיון בהצעת חוק איסור מכירת סיגריות, התשס"ד-‏2004 (פ/2423), לפני הקריאה הטרומית.
רוני בר-און: חבר הכנסת איוב קרא אינו נוכח, אין קוורום ולכן לא נדון בבקשה.
רוני בר-און: אני מודה לנציגת משרד המשפטים ולנציג משרד ראש הממשלה.
רוני בר-און: בנושא דיון בהשתתפות ראש הממשלה במקביל להצעת אי אמון בממשלה
רוני בר-און: הנושא הבא הוא השגתו של חבר הכנסת אליעזר (צ'יטה) כהן לתיקון סעיף 49א לתקנון הכנסת בנושא דיון בהשתתפות ראש הממשלה במקביל להצעת אי אמון בממשלה.
רוני בר-און: במקרה זה אנחנו לא מחויבים לקוורום.
גדעון סער: זה קיצור פרק הזמן של ה-21 ימים.
רוני בר-און: אני חושב שזה נימוק משכנע.
מאיר פרוש: אני חושב שמשרד ראש הממשלה צריך לשלוח נציג לכאן כדי להסביר את הנושא.
רוני בר-און: זה עניין של הקואליציה.
רוני בר-און: אני קובע שפה אחד התיקון הזה ירד מסדר היום שלנו.
רוני בר-און: הנושא הבא - בקשת סיעת האיחוד הלאומי - ישראל ביתנו להוספת ממלא מקום קבוע
רוני בר-און: אני סבור שוועדת הכנסת לא צריכה לדון בעניין הזה.
רוני בר-און: הנושא הזה הוסדר וחולק במסגרת הוועדה המסדרת, כפי שאושר על-ידי ועדת הכנסת מייד לאחר כינונה.
רוני בר-און: לא כל מהלך מהסוג הזה של פרישת סיעה או כניסת סיעה לממשלה יכול לזעזע את ההרכב.
רוני בר-און: כמובן שתגובת השרשרת בעניין הזה תהיה הרסנית, כי כל פעם שסיעה תזוז ימינה או שמאלה מהממשלה נצטרך לפרק הסמכות יסוד שהגענו עליהן בעת כינון הכנסת.
רוני בר-און: אני לא חושב שזה ראוי.
מאיר פרוש: האם זו לא זכות של סיעה לקבל ממלא מקום קבוע?
רוני בר-און: לממלא מקום קבוע יש סטטוס אחר מממלא מקום רגיל.
גדעון סער: יש סעיף בתקנון הכנסת שדן בסוגיית ממלא קבוע.
רוני בר-און: ממלא מקום רגיל זה בעיה פנימית של הסיעה אם היא רוצה להוסיף נופך מסוים.
רוני בר-און: זה נופך של עוגה שבה מתחלקים כולם ומועד חלוקתה של העוגה הזאת הוא בוועדה המסדרת.
גדעון סער: מה קורה אם ההשגה מתקבלת, זה חוזר לוועדה?
אנה שניידר: אם ההשגה מתקבלת, זה כמו חוק ואז מתקנים.
אנה שניידר: זה כמו הסתייגות שמתקבלת.
רוני בר-און: מפנים את תשומת לבי בהמשך לבקשה של האיחוד הלאומי בעניין ממלא מקום קבוע, שכל נושא ממלאי המקום נקבעו בוועדת הכנסת בשעתו ואנחנו לא נפתח יותר את הנושא הזה.
רוני בר-און: ערעורים על החלטת ועדת הכנסת והסגנים שלא לאשר דחיפות הצעות לסדר היום
רוני בר-און: חבר הכנסת ענבל גבריאלי הגיעה לישיבה ולכן נדון עתה בערעור שלה.
ענבל גבריאלי: אני מושכת את הערעור.
רוני בר-און: בנסיבות העניין אין צורך לדון בעניין הזה.
רוני בר-און: ישיבת ועדת הכנסת מס' 155 פתוחה.
רוני בר-און: תודה רבה למשתתפים.
רוני בר-און: ערעורים על החלטת יושב-ראש הכנסת והסגנים, שלא לאשר דחיפות הצעות לסדר היום.
רוני בר-און: ערעורו של חבר הכנסת, בעניין דנן יש לומר פרופסור אריה אלדד, בנושא "סל התרופות".
רוני בר-און: נא להרצות את הערעור.
אריה אלדד: בשבוע שעבר שמענו על אדם שהשתתף בצנתור לב, ועל שולחן הצנתור אמרו לו שיש להם שני סטנדים: אחד תוצרת אזור התעשייה באור יהודה יד ראשונה משהו מצוין, אבל יש לנו גם אחד טוב מאמריקה, רק תחתום פה.
אריה אלדד: אלה מעשים שקורים בכל יום.
רוני בריזון: אבל זה גם עם אפידורל, כשאישה יולדת ולא מקבלת אפידורל.
אריה אלדד: אני חושב שראוי להעלות את הדברים, לפני שהם נכנסים למטחנה הכללית של חוק ההסדרים והצעות התקציב.
רוני בר-און: יש מישהו שחושב אחרת?
רוני בר-און: אין מישהו מהנשיאות.
רוני בר-און: בעד – כולם נגד – אין נמנעים – אין הערעור של חבר הכנסת אריה אלדד התקבל.
רוני בר-און: פה אחד הערעור התקבל.
רוני בר-און: חילופין בראשות הוועדה המשותפת לתקציב הביטחון
רוני בר-און: הנושא הבא: חילופין בראשות הוועדה המשותפת לתקציב הביטחון.
רוני בר-און: הודיעני יושב-ראש הקואליציה ויושב ראש סיעת הליכוד, כי בהתאם לסיכומים בינו לבין יושב-ראש סיעת האיחוד הלאומי-ישראל ביתנו, חבר הכנסת יורי שטרן וחבר הכנסת אורי אריאל, העומד היום בראשות הוועדה המשותפת לתקציב הביטחון, יתבצעו חילוים בראשות הוועדה המשותפת לתקציב הביטחון החל מתאריך 2 באוגוסט 2004.
רוני בר-און: החילופים המוצעים הם: במקום חבר הכנסת אורי אריאל יבוא חבר הכנסת אברהם הירשזון מסיעת הליכוד.
רוני בר-און: מי בעד ההמלצה לוועדה המשותפת לתקציב הביטחון להחליף את היושב ראש אורי אריאל בחבר הכנסת הירשזון, החל מה-2 באוגוסט 2004?
רוני בר-און: הצבעה בעד – כולם נגד – אין החילופין בראשות הוועדה המשותפת לתקציב הביטחון אושרו.
רוני בר-און: פה אחד אישרנו את החילופין.
רוני בר-און: עבודות הוועדות בפגרת הקיץ.
רוני בר-און: בפגרת הקיץ הקודמת קבענו מכסה, על-פי סמכותנו לפי סעיף 99 לתקנון הכנסת, על ועדות הכנסת, לרבות ועדות מיוחדות, ועדות חקירה פרלמנטריות.
רוני בר-און: הטלנו על הוועדות האלה להמשיך בעבודתן בימי פגרת הקיץ, ואולם מספר ישיבות שוועדה כלשהי תקיים לא יעלה על תשע ישיבות, אלא אם כן יושב ראש הכנסת יתיר ישיבה או ישיבות נוספות על-פי סעיף 99(ב) לתקנון.
רוני בר-און: לעניין זה, ישיבות שהן גם ועדות משנה וסיורים כמוהם כישיבת ועדה.
רוני בר-און: אז קבענו – והיום גם אנחנו נקבע - שהגבלה זו לא תחול על ועדת החוקה, חוק ומשפט, ככל שהיא פועלת כוועדה לקידום החוקה, ועל ועדת החוץ והביטחון.
אנה שניידר: בכל השנים ועדת הכספים לא היתה מוגבלת.
רוני בר-און: אבל לא נתבקשנו בעניין הזה.
רוני בר-און: מי שביקש זה חבר הכנסת איתן לקיים עד 20 ישיבות במהלך פגרת הקיץ.
רוני בר-און: אני לא אטיל עליו מגבלה.
רוני בר-און: האם יש רעיונות אחרים בעניין הזה?
רוני בר-און: האם יש צרכים אחרים, אדוני יושב-ראש הקואליציה?
רוני בר-און: מי בעד אישור ההמלצה, כפי שקראתי אותה בפניכם?
רוני בר-און: בעד – 3 נגד – אין נמנעים – אין ההמלצה לעבודת הוועדות בפגרת הקיץ נתקבלה.
רוני בר-און: פה אחד אישרנו את זה, כפי שעשינו בפעם הקודמת, וגם בנושא ועדת החוקה, חוק ומשפט לא הגבלנו את הישיבות.
רוני בר-און: קביעת ועדות לדיון בהצעות החוק הבאות, לשם הכנתן לקריאה ראשונה: 1.
רוני בר-און: הצעת חוק הימנעות מהארכת חיים, התשס"ג-2003 (פ/1336), של חבר הכנסת רומן ברונפמן 2.
רוני בר-און: הצעת חוק הימנעות מהארכת חיים, התשס"ג-2003 (פ/924), של חבר הכנסת מיכאל איתן
רוני בר-און: הנושא הבא: קביעת ועדות לדיון בהצעות החוק הבאות, לשם הכנתן לקריאה ראשונה: הצעת חוק הימנעות מהארכת חיים, התשס"ג-2003 (פ/1336), של חבר הכנסת רומן ברונפמן, והצעת חוק הימנעות מהארכת חיים, התשס"ג-2003 (פ/924), של חבר הכנסת מיכאל איתן.
רוני בר-און: נשמעו הצעות להעביר לוועדת העבודה, הרווחה והבריאות או לוועדת החוקה, חוק ומשפט.
רוני בר-און: אנחנו ישבנו, גם יושבי ראש הקואליציה, גם אנוכי וגם יושבי ראש הוועדות הנכבדות, פעם פעמיים ושלוש, וזה באמת קצת התארך מדי, אבל מכיוון שמדובר בהארכת חיים, שום דבר לא מאוחר בעניין הזה.
רוני בר-און: כך או כך, סוכם בין יושבי ראש ועדות העבודה, הרווחה והבריאות וועדת החוקה, חוק ומשפט, כי תוקם ועדה משותפת, ועדה בת 10 חברים, חמישה מכל ועדה, כאשר ראשות הוועדה המשותפת תהיה ברוטציה.
רוני בר-און: אני לא אגיד "ברוטציה", כי זו לא הגדרה נכונה, רוטציה זה עניין כרונולוגי.
רוני בר-און: תהיה ועדה שהראשות שלה תהיה משותפת גם ליושב ראש ועדת העבודה, הרווחה והבריאות וגם ליושב ראש ועדת החוקה, חוק ומשפט.
רוני בר-און: נמצא, אפוא, שהחברים מטעם ועדת העבודה, הרווחה והבריאות הם: חבר הכנסת שאול יהלום, חבר הכנסת אהוד יתום, חבר הכנסת מתן וילנאי, חבר הכנסת יאיר פרץ וחבר הכנסת אריה אלדד; בעוד אשר מטעם ועדת החוקה, חוק ומשפט החברים הם: חבר הכנסת מיכאל איתן, חברת הכנסת נעמי בלומנטל, חבר הכנסת רשף חן, חבר הכנסת אופיר פינס-פז וחבר הכנסת אברהם רביץ.
רוני בר-און: ב-10 האלה יש לך תיקו בין קואליציה לאופוזיציה, אדוני היושב ראש, זה מקובל עליך?
וילמה מאור: אדוני היושב ראש, הושגה ההסכמה בין יושב-ראש ועדת החוקה, חוק ומשפט לבין יושב-ראש ועדת העבודה, הרווחה והבריאות שזה כן יהיה ברוטציה, כאשר בחצי השנה האחרונה תהיה בראשות חבר הכנסת יהלום.
רוני בר-און: אני דיברתי לפני חצי שעה בטלפון עם חבר הכנסת שאול יהלום.
רוני בר-און: האם הוא יושב-ראש הוועדה שלך?
וילמה מאור: כן, רק שבינתיים יש עדכון.
וילמה מאור: הסיכום האחרון היה שזה כן ברוטציה, כאשר החצי שנה הראשונה תהיה בראשותו של חבר הכנסת יהלום.
רוני בר-און: אם כך, אני מתקן לפרוטוקול שבהמשך לשיחתי עם יושב ראש ועדת העבודה, הרווחה והבריאות מלפני כחצי שעה, מודיעים לי עכשיו שהסיכום על יו"רות משותפת הוא גם כולל עניין רוטציה ביו"רות הוועדה, כאשר בחצי השנה הראשונה יכהן כיושב ראש הוועדה המשותפת יושב ראש ועדת העבודה, הרווחה והבריאות.
רוני בר-און: זה הוא הנוסח הסופי, אלה הם השמות וזה הוא הסידור.
רוני בר-און: מי בעד הסידור הזה?
רוני בר-און: הצבעה בעד – 3 נגד – אין נמנעים – אין הסיכום לגבי קביעת ועדות לדיון בהצעות החוק של חברי הכנסת ברונפמן ואיתן נתקבל.
רוני בר-און: אנחנו קובעים, אפוא, שפה אחד גם עניין זה הוסדר.
רוני בר-און: הצעת חוק נכי רדיפות הנאצים (תיקון – כפל קצבה), התשס"ג-2003, של חבר הכנסת אברהם הירשזון (פ/1449) הנושא הבא על סדר היום הוא הצעת חוק נכי רדיפות הנאצים (תיקון – כפל קצבה), התשס"ג-2003, של חבר הכנסת אברהם הירשזון (פ/1449).
רוני בר-און: נשמעו הצעות להעביר את ההצעה לדיון בוועדת כספים או לוועדת העבודה, הרווחה והבריאות.
רוני בר-און: שני חברי הוועדה אינם כאן.
רוני בר-און: מה עמדתך, אנה שניידר?
אנה שניידר: הנושא הזה תמיד היה נידון בוועדת הכספים.
גדעון סער: אני בעד ועדת הכספים.
רוני בר-און: בעד - רוב נגד – מיעוט ההצעה שהצעת החוק של חבר הכנסת הירשזון תעבור לדיון בוועדת הכספים נתקבלה.
רוני בר-און: תודה, זה עבר לוועדת הכספים.
רוני בר-און: הצעת חוק האזנת סתר (תיקון – איסור האזנות לחברי כנסת), התשס"ד-2003, של חבר הכנסת אורי אריאל (פ/1678)
רוני בר-און: הנושא הבא: הצעת חוק האזנת סתר (תיקון – איסור האזנות לחברי כנסת), התשס"ד-2003, של חבר הכנסת אורי אריאל.
רוני בר-און: לא נשמעה כל הצעה להעביר את הנושא לוועדה מסוימת.
רוני בר-און: הנושא עלה לדיון פה בישיבת הוועדה האחרונה.
רוני בר-און: נאמרו הדעות לכאן ולכאן.
רוני בר-און: דעתי היתה שזה היה צריך להידון בוועדת הכנסת.
רוני בר-און: דיברתי על זה גם עם יושב-ראש ועדת החוקה, חוק ומשפט, כי אנחנו לא מדברים פה באמצעי של האזנת סתר, אלא בזכויות ובחובות של חברי הכנסת כתוצאה מהחסינות שלהם.
רוני בר-און: דיברתי על זה גם עם יושב-ראש ועדת החוקה, חוק ומשפט.
רוני בר-און: אין לו התנגדות בעניין הזה.
רוני בר-און: אנחנו מצביעים, אפוא, על ועדת הכנסת.
רוני בר-און: מי בעד ועדת הכנסת?
רוני בר-און: הצבעה בעד – 4 נגד – אין ההצעה שהצעת החוק של חבר הכנסת אריאל תעבור לדיון בוועדת הכנסת נתקבלה.
רוני בר-און: מיזוג הצעות חוק לפי סעיף 122 לתקנון
רוני בר-און: בקשתו של חבר הכנסת דוקטור יורי שטרן, יושב-ראש ועדת הפנים ואיכות הסביבה לאשר מיזוג הצעות לפי 122 לתקנון, שתי הצעות חוק שעניינן חוק האזרחות: 1.
רוני בר-און: הצעת חוק האזרחות (תיקון – פטור מתנאים להתאזרחות בתום שנת שירות סדיר), התשס"ג-2003 של חברת הכנסת מרינה סולודקין; 2.
רוני בר-און: הצעת חוק האזרחות (תיקון מס' 8) (הרחבת הפטור מתנאים להתאזרחות), התשס"ד-2004 של חבר הכנסת חיים אורון וקבוצת חברי כנסת.
רוני בר-און: שתי הצעות החוק נידונו במאוחד ואושרו בנוסח זה בוועדת הפנים ואיכות הסביבה בישיבתה ביום 25 ביולי 2004.
רוני בר-און: הוועדה החליטה לבקש מוועדת הכנסת את אישורה למיזוג שתי הצעות החוק, ולהביאן כהצעת חוק אחת לקריאה שנייה ולקריאה שלישית.
רוני בר-און: הצבעה בעד – רוב נגד – אין ההצעה למזג הצעות חוק של חברי הכנסת סולודקין וחיים אורון וקבוצת חברי כנסת נתקבלה.
רוני בר-און: אישרנו זאת גם פה אחד.
רוני בר-און: הרכב ועדת משנה שעניינה קביעת סוגי אמצעי מיגון לאבטחת חברי הכנסת
רוני בר-און: הנושא הבא הוא הרכב ועדת משנה שעניינה קביעת סוגי אמצעי מיגון לאבטחת חברי הכנסת.
רוני בר-און: פנה אליי קצין הכנסת, וביקש ממני להשתמש בסמכותי, לאחר התייעצות עם יושב-ראש הכנסת, לקבוע כי ועדת משנה היא זו שתדון באישור אמצעים וסוגי מיגון הנדרשים, תפקיד המסור לוועדת הכנסת.
רוני בר-און: ממצאי מיגון נועדו להתמודד עם איומים של גורמים עיונים, וחשיפת סוגי אמצעי המיגון ברבים עלולה לשחק לידיהם של המאיימים.
רוני בר-און: יש צורך כי הדיון ייערך כדיון חסוי, וההחלטות שיתקבלו בו לא יפורסמו ברבים, וסייג לחוכמה שתיקה וסייג לשתיקה מיעוט שומעים.
רוני בר-און: אני מציע, אפוא, שנקים ועדת משנה.
רוני בר-און: אני מציע את השמות הבאים: אני אעמוד בראש ועדת המשנה הזאת, ויהיו בה חברים אהוד יתום ודני יתום.
אנה שניידר: על-פי החוק, מספר חברי ועדת המשנה לא יעלה על חמישה.
רוני בר-און: את זה עשינו.
אנה שניידר: אם מדובר בוועדת משנה, צריכים להיות חברים קבועים בוועדה.
רוני בר-און: לא ממלא מקום קבוע?
אנה שניידר: ממלא מקום קבוע אפשר למנות.
רוני בר-און: יש לך שם אחר מהליכוד?
גדעון סער: אם ממלא מקום קבוע יכול להיות - - -
אנה שניידר: לא נאמר כאן משהו ספציפי שצריכים להיות חברים קבועים בוועדה.
רוני בר-און: הוא כבר היה חבר בוועדת משנה, שהכינה לנו את הצעת החוק שעשינו בעניין הזה.
רוני בר-און: אתה רוצה להשתתף בזה?
רוני בר-און: תבחר עוד מישהו.
גדעון סער: חבר הכנסת שאול יהלום היה מעורב בזה.
רוני בר-און: הוא לא רוצה, לא צלחה בידי.
גדעון סער: חבר הכנסת מיכאל גורלובסקי, אם ירצה.
רוני בר-און: אני סורק לנגד עיניי את החברים.
אנה שניידר: יכולים להיות שלושה חברי כנסת, כתוב עד חמישה חברי כנסת.
גדעון סער: שמור לעצמך חבר כנסת נוסף.
רוני בר-און: לא, אנחנו צריכים לאשר את זה.
רוני בר-און: אלה ארבעת השמות.
רוני בר-און: הוועדה תתחיל לעבוד בהרכב של ארבעה חברי כנסת.